钦定古今图书集成/明伦汇编/交谊典/第007卷 > 册府元龟 > 《帝王尊师》
## 钦定古今图书集成/明伦汇编/交谊典/第007卷 > 册府元龟 > 《帝王尊师》

《周礼》师氏以媺诏王。《传》曰：“诏于天子无北面。”又曰：“当
其为师则弗臣”然则尊贤贵德承师问道屈万乘之
重明五学之义上以达经国之要下以得化人之本
是知尊师重傅则法度存虽曰：圣人必繇学也。严恭
之道，于是在焉。若乃尊其爵位委以枢要厚师臣之
遇执弟子之礼或不名以示恩或乞言以敦教生则
优其奉禄殁则蒙其渥泽至于幸第以存问变服以
临吊皆所以成主善之美繇谘德之旨诚帝者之懿
范也。故曰：“虽天子必有尊也。”斯之谓欤。